CELEX: 32011D0730
Language: lv
Date: 2011-11-09 00:00:00
Title: Komisijas Īstenošanas lēmums ( 2011. gada 9. novembris ) par Kopienas finansiālo ieguldījumu ārkārtas pasākumos mutes un nagu sērgas apkarošanai Bulgārijā 2011. gadā (izziņots ar dokumenta numuru C(2011) 7993)

11.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 293/36
            
         KOMISIJAS ĪSTENOŠANAS LĒMUMS
   (2011. gada 9. novembris)
   par Kopienas finansiālo ieguldījumu ārkārtas pasākumos mutes un nagu sērgas apkarošanai Bulgārijā 2011. gadā
   (izziņots ar dokumenta numuru C(2011) 7993)
   (Autentisks ir tikai teksts bulgāru valodā)
   (2011/730/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 14. pantu,
   tā kā:
   
               (1)
            
            
               Mutes un nagu sērga ir ļoti lipīga pārnadžu kārtas savvaļas dzīvnieku un mājlopu vīrusu slimība, kas būtiski ietekmē mājlopu audzēšanas rentabilitāti, traucējot Savienības iekšējo tirdzniecību un eksportu uz trešām valstīm.
            
         
               (2)
            
            
               Mutes un nagu sērgas uzliesmojuma gadījumā pastāv risks, ka, pārvietojot pret slimību uzņēmīgo sugu dzīvniekus vai to produktus, slimības ierosinātājs varētu izplatīties uz saimniecībām, kurās tiek turēti pret slimību uzņēmīgo sugu dzīvnieki, attiecīgajā dalībvalstī, kā arī uz citām dalībvalstīm un trešām valstīm.
            
         
               (3)
            
            
               Padomes 2003. gada 29. septembra Direktīvā 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (2), noteikti pasākumi, kuri slimības uzliesmojuma gadījumā nekavējoties jāīsteno dalībvalstīm, lai novērstu vīrusa tālāku izplatību.
            
         
               (4)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Saskaņā ar minētā lēmuma 14. panta 2. punktu dalībvalstis saņem finansiālu ieguldījumu konkrētu mutes un nagu sērgas apkarošanas pasākumu izmaksu segšanai.
            
         
               (5)
            
            
               Lēmuma 2009/470/EK 14. panta 4. punktā ir noteikts, cik lielu procentuālo daļu no dalībvalsts izmaksām atļauts segt no Savienības finansiālā ieguldījuma.
            
         
               (6)
            
            
               Savienības finansiālo ieguldījumu ārkārtas pasākumos mutes un nagu sērgas apkarošanai izmaksā saskaņā ar noteikumiem, kas paredzēti Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (3).
            
         
               (7)
            
            
               Mutes un nagu sērga Bulgārijā uzliesmoja 2011. gada pirmajos sešos mēnešos. Bulgārija šo uzliesmojumu apkarošanai veica pasākumus atbilstoši Direktīvai 2003/85/EK.
            
         
               (8)
            
            
               Bulgārijas iestādes ar ziņojumiem, ko iesniedza Pārtikas aprites un dzīvnieku veselības pastāvīgajai komitejai, un regulāri iesniedzot informāciju par slimības attīstību, spēja pierādīt, ka ir efektīvi īstenojušas Direktīvā 2003/85/EK paredzētos kontroles pasākumus.
            
         
               (9)
            
            
               Tādējādi Bulgārijas iestādes ir izpildījušas tehniskos un administratīvos pienākumus saistībā ar pasākumiem, kas paredzēti Lēmuma 2009/470/EK 14. panta 2. punktā un Regulas (EK) Nr. 349/2005 6. pantā.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālais ieguldījums Bulgārijai
   1.   Bulgārijai piešķir Savienības finansiālo ieguldījumu par tām izmaksām, kas šai dalībvalstij radušās, veicot Lēmuma 2009/470/EK 14. panta 2. un 4. punktā minētos pasākumus, lai 2011. gada pirmajos sešos mēnešos apkarotu mutes un nagu sērgu.
   2.   Savienības finansiālais ieguldījums ir vienāds ar 60 % (sešdesmit procentiem) kopējo attiecināmo izmaksu.
   3.   Panta 1. punktā minēto finansiālā ieguldījuma summu nosaka vēlākā lēmumā, kas jāpieņem saskaņā ar Lēmuma 2009/470/EK 40. panta 2. punktā noteikto procedūru.
   2. pants
   Adresāts
   Šis lēmums ir adresēts Bulgārijas Republikai.
   
      Briselē, 2011. gada 9. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 306, 22.11.2003., 1. lpp.
   
      (3)  OV L 55, 1.3.2005., 12. lpp.